কলকাতাতেও খোঁজ মিলেছে গিয়ান বার সিনড্রোম আক্রান্তের

কলকাতা: ভয় ধরাচ্ছে গিয়ান বার সিনড্রোম (Guillain–Barre Syndrome)! দক্ষিণ কলকাতার একটি বেসরকারি হাসপাতালে গিয়ান বার সিনড্রোমে আক্রান্ত দুই শিশু ভর্তি রয়েছে। মহারাষ্ট্রের পুনেতে ইতিমধ্যেই আক্রান্তের সংখ্যা সেঞ্চুরি হাঁকিয়েছে। মৃত্যুও হয়েছে একজনের। পুনের পর কলকাতা শহরে গুলেন বেরিতে আক্রান্ত হয়েছেন ৩ জন। ৩ জন-ই শিশু। পার্ক সার্কাসের একটি শিশু হাসপাতালে চিকিৎসাধীন রয়েছে ২ শিশু।

প্রাথমিক অবস্থায় দুজনকেই আইসিইউতে ভর্তি করা হয়েছিল। একজনের এই সিনড্রোম কনফার্ম ধরা পড়েছে। অন্যজনকে আইসোলেশন ওয়ার্ডে রাখা হয়েছে। মূলত ভাইরাস এবং ব্যাকটেরিয়ার সংক্রমণজনিত কারণেই এই সিনড্রোম দেখা যাচ্ছে। শরীরের রোগ প্রতিরোধ ক্ষমতাকে নষ্ট করে পক্ষাঘাতের দিকে ঠেলে দিচ্ছে। সঙ্গে শ্বাসকষ্ট জনিত সমস্যাও থাকছে বলে জানাচ্ছেন চিকিৎসকেরা। প্রাথমিকভাবে এই সিনড্রোমকে চিহ্নিত করে রোগীকে পর্যবেক্ষণে রাখা এবং সেই সঙ্গে ইমিউনোগ্লোবিন থেরাপির মাধ্যমে চিকিৎসা করা হচ্ছে।

আরও পড়ুন: আরজি করের ডাক্তারের বিরুদ্ধে স্বাস্থ্য দফতরের নির্দেশিকা লঙ্ঘনের অভিযোগ

ব্যারি সিনড্রোম (Guillain Barre Syndrome)। এই রোগে অবশ হয়ে যাচ্ছে শরীরের অঙ্গ-প্রত্যঙ্গ। পুনেতে আক্রান্তের সংখ্যা ১০০ ছাড়াতেই উদ্বেগ বেড়েছে। এবার বাংলায় থাবা বসিয়েছে এই রোগ। চিকিৎসকরা বলছেন, পায়ে, হাতে বা শরীরের অন্যান্য অংশে ব্যাথা দিয়ে শুরু হয়। শুরু হয় অস্বস্তি। তারপর আস্তে আস্তে পায়ে-হাতে দুর্বলতা অনুভব করতে শুরু করেন আক্রান্ত ব্যক্তি। প্রায় ৪ সপ্তাহ ধরে চলে এই সব উপসর্গের প্রকোপ। যেহেতু ইনফেকশন থেকে এই রোগের সূত্রপাত হয়, তাই চিকিৎসকরা জানিয়েছেন, হাত ভালভাবে ধুয়ে খেতে হবে। রান্না করার আগে কাঁচা খাদ্যদ্রব্য ভালভাবে ধুতে হবে। তবে এই রোগ সংক্রামক নয়। ফলে, করোনার মতো দ্রুত ছড়িয়ে পড়া সম্ভব নয়।

দেখুন ভিডিও