পুণেতে গুলেন বারি সিনড্রোমে সন্দেহভাজন বৃদ্ধের মৃত্যু, মোট সংখ্যা ৬

মহারাষ্ট: মহারাষ্টের (Maharashtra) পুণেতে (Pune) গুলেন বারি সিনড্রোম (Guillain-Barré syndrome) ঘিরে ক্রমশই আতঙ্ক বাড়ছে। ৬৩ বছর বয়সি এক বৃদ্ধের মৃত্যু হয়েছে। আশঙ্কা করা হচ্ছে ওই ব্যক্তি গুলেন বারি সিনড্রোমে আক্রান্ত ছিলেন। পুণেতে এই নিয়ে মৃতের সংখ্যা বেড়ে দাঁড়াল ৬। পুরসভার তরফে বৃহস্পতিবার ওই বৃদ্ধের মৃত্যু কথা জানানো হয়।

পুণে পুরসভা সূত্রে জানানো হয়েছে, আক্রান্ত ব্যক্তির অবস্থার ক্রমশ অবনতির দিকে যাচ্ছিল। বুধবার ইস্কেমিক স্ট্রোকে আক্রান্ত হয় মৃত্যু হয় তাঁর। এখনও পর্যন্ত পাঁচজনের মৃত্যু হয়েছে। তার মধ্যে পাঁচজনই গুলেন বারি সিনড্রোমে আক্রান্ত ছিলেন।

আরও পড়ুন: বাড়ছে নতুন রোগের আতঙ্ক, আক্রান্ত ১০১, মৃত্যু ১ রোগীর

মহারাষ্ট্র স্বাস্থ্য বিভাগ সূত্রে জানানো হয়েছে, এখনও পর্যন্ত আরও তিনটি নতুন মামলা এসেছে। পুণেতে এখনও পর্যন্ত ১৭৩ টি মামলা এসেছে। এদের মধ্যে ১৪০ জনই গুলেন বারি সিনড্রোমে আক্রান্ত। ৩৪ জন রোগী পুনে পৌর কর্পোরেশনের সীমানার, ৮৭ জন পিএমসি এলাকার নতুন যুক্ত হওয়া গ্রাম থেকে, ২২ জন পিম্পরি চিঞ্চওয়াড় পৌর সীমানার, ২২ জন জেলার গ্রামীণ এলাকা থেকে এবং আটজন অন্যান্য জেলার।

১৭৩ জনের মধ্যে সুস্থ হয়ে বাড়ি গেছে ৭২ জন, ৫৫ জনকে আইসিইউ ও ২১ জনকে ভেন্টিলেটরে রাখা হয়েছে।

জিবিএস বা গুলেন বারি সিনড্রোম একটি বিরল অবস্থা যেখানে একজন ব্যক্তির রোগ প্রতিরোধ ক্ষমতা পেরিফেরাল স্নায়ুতে আক্রমণ করে, যার ফলে পেশী দুর্বলতা, পা অথবার শরীরের বাহুতে সংবেদন হ্রাস, পাশাপাশি শ্বাস নিতে সমস্যা হয়। অবস্থার অবনতি হলে রোগী পঙ্গু হতে পারে। যেকোনও বয়সেই এই রোগের আক্রান্ত হতে পারে মানুষ।

দেখুন অন্য খবর-